คําสั่งกรมบังคับคดีที่ 2 / 2562เรื่อง การรับส่งข้อมูลด้านการบังคับคดีล้มละลายทางอิเล็กทรอนิกส์กับหน่วยงานต่างๆ-------------------------------- ด้วยกรมบังคับคดีได้ทําความตกลงในการรับส่งข้อมูลด้านการบังคับคดีล้มละลาย อิเล็กทรอนิกส์กับหน่วยงานต่างๆ เพื่อให้การบังคับใช้กฎหมายล้มละลายและการรับส่งข้อมูลระหว่าง กรมบังคับคดีและหน่วยงานต่างๆ เป็นไปอย่างมีประสิทธิภาพ เพื่อให้การปฏิบัติงานเกี่ยวกับการรับส่งข้อมูลทางอิเล็กทรอนิกส์ระหว่างกรมบังคับคดีกับ หน่วยงานต่างๆ เป็นไปในแนวทางเดียวกัน ภายใต้ความตกลงระหว่างกรมบังคับคดีและหน่วยงานให้เจ้าหน้าที่ ดําเนินการดังนี้ข้อ ๑ หน่วยงาน หมายความถึง หน่วยงานทางทะเบียน บุคคล หรือ หน่วยงานอื่นใด ที่ได้ทําความตกลงกับกรมบังคับคดีเพื่อแลกเปลี่ยนข้อมูลบุคคลล้มละลายและข้อมูลทรัพย์สินของบุคคล ล้มละลายทางอิเล็กทรอนิกส์ด้วยตอน ๒ การบันทึกข้อมูลคําสั่งพิทักษ์ทรัพย์ประกอบด้วย ภาพคําสั่งพิทักษ์ทรัพย์ของศาล ชื่อ-นามสกุล หรือ ชื่อนิติบุคคล และเลขประจําตัวประชาชน หรือเลขทะเบียนนิติบุคคล รวมทั้งหมายเลขคดีแดง ชื่อโจทก์และจําเลยในคดี และตรวจสอบข้อมูลในระบบการบังคับคดีล้มละลายทางอิเล็กทรอนิกส์เพื่อให้ระบบ ส่งข้อมูลการพิทักษ์ทรัพย์ให้หน่วยงานต่างๆ ภายใน 16.00 นาฬิกา ข้อมูลการพิทักษ์ทรัพย์ภายหลังนั้น ระบบ จะ ดําเนินการส่งแก่หน่วยงานทางทะเบียนในวันทําการถัดไปข้อ ๓ ให้เจ้าพนักงานพิทักษ์ทรัพย์ตรวจสอบผลจากหน่วยงานแล้วให้ดําเนินการดังต่อไปนี้ 3.1 ในกรณีที่หน่วยงานแจ้งว่าพบข้อมูลพิทักษ์ทรัพย์ตรงกันกับข้อมูลของหน่วยงาน ให้ส่งสํานวนแก่เจ้าพนักงานพิทักษ์ทรัพย์เพื่อดําเนินการ และหากพบว่าลูกหนี้มีทรัพย์สินให้ดําเนินการรวบรวม ทรัพย์สินดังกล่าวตามกฎหมายต่อไป 3.2 ในกรณีที่หน่วยงานแจ้งเจ้าพนักงานพิทักษ์ทรัพย์ว่าทรัพย์สินของลูกหนี้ ติดภาระผูกพันกับหน่วยงานอื่นหรือถูกดําเนินการตามกฎหมายไว้ก่อนโดยหน่วยงานภาครัฐที่มีอํานาจ ตามกฎหมาย เช่น กรมสรรพากร สํานักงานป้องกันและปราบปรามการฟอกเงิน สํานักงานคณะกรรมการ ป้องกันและปราบปรามการทุจริตแห่งชาติ ฯลฯ ให้เจ้าพนักงานพิทักษ์ทรัพย์ประสานกับหน่วยงานภาครัฐ ดังกล่าวเพื่อพิจารณาวิธีการจัดการทรัพย์สิน แล้วแจ้งผลให้หน่วยงานนั้นทราบและดําเนินการกับทรัพย์สิน ของลูกหนี้ต่อไป 3.3 ในกรณีที่หน่วยงานแจ้งว่าพบข้อมูลบุคคลที่ศาลมีคําสั่งพิทักษ์ทรัพย์กับข้อมูล ของหน่วยงานตรงกันบางส่วน ให้เจ้าพนักงานพิทักษ์ทรัพย์ดําเนินการตรวจสอบข้อมูลดังกล่าวและแจ้งผล การตรวจสอบผ่านทางระบบให้หน่วยงานนั้นทราบภายในวันทําการถัดไปข้อ ๔ เมื่อกองบริหารการคลังตรวจสอบพบว่ามีการนําส่งเงินเข้ากองทรัพย์สินของลูกหนี้ ให้ค่าเนินการออกใบเสร็จโดยเร็ว และตอบรับเงินนําส่งไปยังหน่วยงานผู้นําส่งเงินข้อ ๕ สําหรับสํานวนคดีล้มละลายซึ่งได้บันทึกข้อมูลคําสั่งพิทักษ์ทรัพย์ก่อนวันที่ มีการตกลงวิธีการรับส่งข้อมูลทางอิเล็กทรอนิกส์ระหว่างกรมบังคับคดีและหน่วยงาน และยังไม่มีคําสั่งศาล อนุญาตให้ปิดคดี ให้เจ้าพนักงานพิทักษ์ทรัพย์ตรวจสอบข้อมูลของลูกหนี้กับหน่วยงานต่างๆ และดําเนินการ ดังนี้ 5.1 กรณีเจ้าพนักงานพิทักษ์ทรัพย์ตรวจสอบพบทรัพย์สินของลูกหนี้และมีคําสั่ง ให้รวบรวมเข้ากองทรัพย์สินของลูกหนี้ ให้เจ้าพนักงานพิทักษ์ทรัพย์แจ้งคําสั่งไปยังหน่วยงานนั้นๆ ทันที 5.2 กรณีเจ้าพนักงานพิทักษ์ทรัพย์มีความเห็นควรดําเนินการเพิกถอนนิติกรรม ของลูกหนี้ให้เสนอความเห็นต่อผู้อํานวยการหรือผู้ที่มีอํานาจเพื่อดําเนินการแจ้งให้หน่วยงานทราบและขอให้ แจ้งผู้ที่ประสงค์จะทํานิติกรรมกับทรัพย์สินนั้นทราบว่า ทรัพย์สินดังกล่าวอยู่ในกายเพิกถอนนิติกรรม ข้อ ๖ เมื่อลูกหนี้ได้รับการปลดจากการล้มละลายแล้วพบว่ามีการแจ้งให้ระงับการทํา นิติกรรมของลูกหนี้ไปยังหน่วยงานให้เจ้าพนักงานพิทักษ์ทรัพย์เสนอความเห็นต่อผู้บังคับบัญชา เพื่อแจ้งยกเลิก คําสั่งเช่นว่านั้นเฉพาะทรัพย์สินที่ลูกหนี้ได้มาภายหลังวันที่ได้รับการปลดจากล้มละลายไปยังหน่วยงานข้อ ๗ เมื่อเจ้าพนักงานพิทักษ์ทรัพย์มีคําสั่งยกเลิกการระงับการทํานิติกรรมของลูกหนี้และ ถอนการดําเนินการกับทรัพย์สินของลูกหนี้ให้เจ้าพนักงานพิทักษ์ทรัพย์แจ้งคําสั่งไปยังหน่วยงานนั้น ๆ โดยเร็ว ข้อ ๘ ในการจําหน่ายทรัพย์สินของลูกหนี้ที่รวบรวมไว้ให้เจ้าพนักงานพิทักษ์ทรัพย์ ดําเนินการจําหน่ายทรัพย์สินดังกล่าวโดยไม่ต้องแจ้งการเพิกถอนการดําเนินการกับทรัพย์สินแก่หน่วยงาน และออกหนังสือให้แก่ผู้ซื้อทรัพย์ได้นําไปติดต่อหน่วยงานเพื่อดําเนินการต่อไปตอน ๙ ในกรณีที่ต้องมีการคืนเงินให้แก่หน่วยงาน ให้เจ้าพนักงานพิทักษ์ทรัพย์แจ้ง นักบัญชีโอนเงินให้หน่วยงานนั้นๆ ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 2 มกราคม พ.ศ. 2562 (ลงชื่อ) รื่นวดี สุวรรณมงคล(นางสาวรื่นวดี สุวรรณมงคล)อธิบดีกรมบังคับคดี